**Skema til projektbeskrivelser for Kulturkaravanens indholdsproducenter**

**Lyrikbingo**

|  |  |
| --- | --- |
| **Projektbeskrivelse** | En aften med lyrikbingo, singer/songwriter og gode præmier.  Fascinationen af spil føres over på lyrikken. Man oplever lyrik på en helt ny måde ved at skulle koncentrere sig om enkeltord i lyrikken for at kunne få pladen fuld.  Værten er en - gerne bibliotekaren - person, der kan skabe en sjov aften og appellere til de fleste aldersgrupper. Vedkommende skal være en god oplæser.  Louise og Vita har indsamlet præmier regionalt hos kulturinstitutioner og attraktioner. En kasse med præmier sendes med kørselsordningen. Kulturkonsulenten sørger for at indsamle præmier lokalt – opgaven kan fx gives til en lokal forenings medlemmer, fordi det skaber lokalt kendskab til arrangementet og lokal forankring. Præmierne udsendes via kørselsordningen inden arrangementet.  Kaffe og kage eller anden servering, der leder tankerne hen på en god bankoaften.  **Program:**  Indledning  30 minutters litteraturbingo  30 minutters pause med servering  40 minutter med singer/songwriter Rikke Noor eller Lasse Vestergaard  Farvel og tak for i aften  Spilleplader til max 50 deltagere ligger på Kulturkaravane.dk i intranet. |
| **Hvem er målgruppen for vores projekt** | Alle fra 10 år og op. |
| **Omfang – hvor mange kan/skal der være til vores arrangement** | Fra 20 – 50 mennesker |
| **Hvem vil vi inddrage i processen** | Projektet Litteraturen i spil v. Hjørring, Randers, Århus og Aalborg Bibliotekerne. |
| **Hvilke krav stiller vi til faciliteter og de medvirkende** | En vært – gerne den lokale bibliotekar  Forstærkning/PA anlæg til værten og musikerne  Borde og stole  Faciliteter til kaffebrygning og servering  Serveringspersonale  Kuglepenne/blyanter til alle – afkrydsning på spilleplader |
| **Forslag til lokation** | Biblioteket.  Skolen, foreningen, klubben, forsamlingshuset, arbejdspladsen. |
|  |  |